હાઉસિંગ પ્રોજેક્ટના બાંધકામની પ્રક્રિયા ઝડપી બનાવવા સરકાર પ્રોજેક્ટના સેલ્ફ-સર્ટિફિકેશનની મંજૂરી આપવા બાબતે પણ વિચારી રહી છે. આ મંજૂરીમાં ડેવલપર તેમ જ આર્કિટેક્ટ પ્રોજેક્ટના બાંધકામમાં તમામ નિયમો અને નિયમનોનું પાલન કરવામાં આવી રહ્યું હોવાનું જાતે જ પ્રમાણિત કરે છે, જો પાછળથી કોઈ પણ ગેરરીતિ આચરવામાં આવી હોવાનું ધ્યાન પર આવે તો ડેવલપર તેમ જ પ્રોજેક્ટનું વેરિફિકેશન કરનારા આર્કિટેક્ટ સામે સખત કાર્યવાહી કરવામાં આવી શકે છે. આ ઉપરાંત ઘર ખરીદનારાને પરવડી શકે એ માટે વ્યાજદર નીચા લાવવા પણ સરકાર પગલાં લઈ રહી છે.